Osijek, 28. prosinca 2023.

**Z A P I S N I K**

29. sjednice Upravnog vijeća

Doma za starije i nemoćne osobe Osijek

Dana 28.prosinca 2023. godine s početkom u 10.00 sati u prostorijama Doma za starije i nemoćne osobe Osijek održana je 29. sjednica Upravnog vijeća Doma za starije i nemoćne osobe Osijek.

**NAZOČNI** - Jurislav Babić, Drago Šerić, Marija Bite, Anđela Androš (članovi), Vjekoslav Ćurić (ravnatelj) Marija Bubalo, zamjenica ravnatelje .

Predsjednik Upravnog vijeća Doma za starije i nemoćne osobe Osijek Jurislav Babić

otvorio je 29. sjednicu Upravnog vijeća, pozdravio prisutne članove te predložio dnevni red koji je jednoglasno usvojen

**DNEVNI RED**

1. Usvajanje zapisnika sa 24.sjednice te sa 25.(telefonske) i 26.(telefonske) sjednice

 27.(telefonske9 i 28,.(telefonske) sjednice Upravnog vijeća Doma za starije i nemoćne osobe

 Osijek

2. Donošenje Odluke o usvajanju izmjena i dopuna Financijskog plana za 2023.godinu.

 III - izmjene i dopune ( izvjestitelj : *A Androš*)

3. Donošenje Odluke o usvajanju izmjena i dopuna financijskog plana za 2023. godinu

 IV- izmjene i dopune ( izvjestitelj : *A, Androš )*

4. Donošenje Odluke o usvajanju izmjena i dopuna Plana nabave za 2023.godinu . IV izmjene i

 dopune ( izvjestitelj : *A. Androš )*

5. Donošenje Odluke o usvajanju Financijskog Plana za 2024. godinu s projekcijama za 2025. i

 2026.godinu ( izvjestitelj : A*. Androš )*

6. Donošenje Zaključka o davanju prethodne suglasnosti na Program rad Dom za starije i

 nemoćne osobe Osijek za 2024.godinu ( izvjestitelj : Ravnatelj )

**7.** Donošenje Zaključka o davanju prethodne suglasnosti na Godišnji plan i program provedbe

 unutarnjeg nadzora za 2024.godinu *( izvjestitelj : ravnatelj )*

8. Donošenje Odluke o otpisu obveza i potraživanja ( izvjestitelj : *A .Androš)*

9. Donošenje Statuta Doma za starije i nemoćne osobe Osijek ( *Izvjestitelj : ravnatelj )*

10. Razno

**Ad1** - Svi navedeni Zapisnici pod prvom točkom dnevnog reda jednoglasno su usvojeni od strane svih članova Upravnog vijeća Doma.

**Ad2 A. Androš-** izvijestila je prisutne o rebalansu III Financijskog plana za 2023.godinu Podsjetila je prisutne kako su III izmjene rebalansa već usvojene ,no tijekom obrade dokumentacije došlo je do promjena. One se odnose na uključivanje osoba koje je Osječko-baranjska županija uputila na odrađivanje tj. rad za opće dobro u našu ustanovu. Za sada nam nije poznato koliko će osoba biti upućeno na odrađivanje . Izmjene ( u iznosu 1250E ) su uvrštene u tablicu za potrebe uključivanja osoba na radu za opće dobro. To su i ujedno i jedine izmjene u Financijskom planu. Ostalo je ukratko ponovila već rečeno na prethodnoj sjednici i usvajanju rebalansa III.

Napomenula je kako se svako povećanje rashoda za zaposlene pokriva iz svojih prihoda u zbog toga je Dom osigurao sredstva za pokriće svih uvećanih rashoda kroz povećanje cijene usluga i na taj način ima udio sredstava za financiranje poslovanja, naravno uz održavanje kvalitetnog funkcioniranja. Racionalno se pristupalo svim vrstama rashoda gdje god je to bilo moguće.

Tijekom godine povećan je broj edukacija stručnih radnika ( u zdravstvenom odjelu). Time se povećava i razina usluge ,a obzirom na povećanje cijena nužna je kvalitetna usluge. Broj zahtjeva za smještaj je također jako povećan, a to znači da smo ustanova sa kvalitetnim smještajem u gradu i okolini.

**Pohvala za opširno obrazloženje te jednoglasna**

**O D L U K A**

**o usvajanju izmjena i dopuna Financijskog plana za 2023 godinu – III izmjene i dopune Financijskog plana Doma za starije i nemoćne osobe Osijek**

**Izmjene i dopune financijskog plana za 2023godinu sastavni su dio Zapisnika Upravnog vijeća**

**Ad3 A. Androš** – je nadalje izvijestila o IV izmjenama i dopunama Financijskog plana za 2023.godinu. Sve je posloženo nakon rebalansa III. Promjene su na sredstvima s temelja osiguranja sredstava donacija , Hrvatske lutrije(novčana donacija ) i ljekarne SRCE- za štampanje časopisa tj, godišnjeg Prigodnika . Zatim je izvršena prodaja nefinancijske imovine (rabljena oprema - bolnički kreveti i plinskih štednjaci. Za iznos ostvarenog prihoda izvršeno je i povećanje planiranih rashod te izvršena preraspodjela na kontima druge razine sukladno tim prihodima i stvarnim rashodima, a uključen je i višak iz prethodne godine.

 Na temelju iznijetog jednoglasno je donijeta

 **O D L U K A**

**o usvajanju izmjena i dopuna Financijskog plana za 2023 godinu – IV izmjene i dopune Financijskog plana Doma za starije i nemoćne osobe Osijek**

**Navedene Izmjene i dopune financijskog plana za 2023- godinu sastavni su dio Zapisnika Upravnog vijeća**

**Ad4 –**  Androš je napomenula kako su s izmjenama Financijskog plana potrebne i izmjene iz i dopune u Planu nabave.

Plan nabave je sravnjen sa stvarno nastalim troškovima .Androš je analizirala tablicu po stavkama i ukratko obrazlagala . Navodila je sve učinjene popravke, obavljene usluge, povišenje bankarskih usluga, održavanje vozila, nabavke zaštitne odjeće i obuće, opskrbu električnom energijom (koja će se rješavati preko OBŽ, nadamo se i nadalje subvenciji jer u protivnom troškovi će biti strašno visoki ).

Napomenula je ,kako su završeni svi natječaji-javne i jednostavne nabave , sve prošlo bez problema. Uglavnom su svi isti dobavljači s kojima već duže vremena posluje.

Ravnatelj - je napomenuo kako je hrana jako poskupila ,cijene su vrlo visoke ( meso, mesne prerađevine ,mliječni proizvodi),te smo tu nemoćni. Normative za hranu moramo ispuniti.

Gđa Bite- je napomenula kako bi mogli barem jedan dan manje mesa, kako bismo malo uštedili .

Članovi Upravnog vijeća jednoglasno su donijeli

 **O D L U K U**

**o usvajanju izmjena i dopuna Plana nabave za 2023 godinu – IV izmjene i dopune Plana nabave Doma za starije i nemoćne osobe Osijek**

**Navedene Izmjene i dopune Plana nabave za 2023. godinu sastavni su dio Zapisnika Upravnog vijeća**

**Ad 5 A, Androš** je nadalje izvijestila prisutne o planiranom Financijskom planu za 2024.g. te korekcijama za 2025. i 20226.godinu. Prijedlog je već donijet primjećuje se iznos

 ( 10000 eura) koji je OBŽ uplatila za proširenje kapaciteta Dom tj. novi Dom ,koji će se uskoro graditi ispred zgrade depandanse .

Ukratko je analizirala stavke u tablici ,obrazložila prihode i rashode poslovanja ,istaknula neke stavke ( tablice u privitku ) . Ponovila koji su izvori financiranja (prihodi za posebne namjene-najveći dio ukupnog prihoda ( sredstava decentralizirana ),prihodi za posebne namjene (od cijena usluga smještaja ), a planiraju se iz proračuna OBŽ, zatim prihodi ostvareni od pružanja usluga (vlastiti prihodi) te pomoći ( dio 2024.godine) navedene pomoći su za financiranje tj,zbog rasta cijena energenata do kraja ožujka 2024. Što će biti nadalje nismo upoznati, no iznosi su jako visoki. Nadalje je spomenula da projekcije prihoda u 2025 i 2026.planiramo u istim iznosima kao i za 2023.g.no bez planiranog viška koji će se utrošiti vjerojatno u ovoj godini. Tekući rashodi poslovanja čine 97 % ukupnih planiranih rashoda poslovanja i najveći dio se odnosi na rashode za zaposlene i materijalne rashode . Materijalni rashodi čine skor 40 % ukupnih rashoda poslovanja a odnose se na naknade zaposlenima, rashode za materijal i energiju te rashode za usluge održavanja ) Nadalje, rashodi procjenjuju na istoj razini jer ustanova planira rad sa istim brojem djelatnika. Rashodi za nefinancijsku imovinu planiraju se iz decentraliziranih sredstava OBŽ , te iz proračuna Županije (za dobiveni iznos od 10.000E). Projekcije za 2025. i 2026. planiraju se istim iznosima kao i u narednoj godini. Također se pri izradi Financijskog plane usklađivalo s određenim pravilnicima, propisima, te zakonom.

Ostalo je nepromijenjeno ,samo se uočava uvrštavanje županijskih sredstava i tu je izmjena.

Gdin Šerić- izvijestio prisutne kako je na Gradskom vijeću donijeta Odluka da se uskoro kreće sa izradom projektne dokumentacije za izgradnju novog Doma. Planira se u prvom polugodištu ,kako bi onda u drugom bio rebalans te proveo i natječaj za izgradnju . Grad pokreće postupak , nabavka opreme je od strane Županije .Poslije će biti prenamjena sredstava.

Ravnatelj zahvalio gdin-u Šeriću jer lobira za proširenje smještaja koje je prijeko potrebno za naš grad. Naravno, da je velika financijska investicija izgradnja ustanove, no svakodnevno je sve veće zanimanje za smještaj u ustanovu.

Gđa Bite. -zahvalila g.Šeriću, jer „gura“ na ovom planu , kad se već ne mogu aplicirati sredstva preko EU. Puno znači kad imamo osobu koja nas predstavlja, na pravom mjestu ,upoznata je i razumije postojeći problem smještaja svojih sugrađana .

**Pohvale za sačinjen plan i projekcije ,te jednoglasna**

 **O D L U K U**

**o usvajanju Financijskog plana za 2024.godinu s projekcijama za 2025. i 2026. godinu**

**Navedeni Financijski plan za 2024.godinu s projekcijama za2025. i 2026.godinu sastavni je dio Zapisnika Upravnog vijeća Doma.**

**Ad 6** Ravnatelj je prisutne izvijestio o Programu rada za 2024.g. koji je potrebno donijeti u skladu sa Zakonom i postojećim propisima i aktima. Uglavnom je Program rada sačinjen na bazi prethodnih godina s malim izmjenama i poboljšanjima. Struktuiran je po odjelima i odsjecima.

Program se samo unapređuje, a uvijek sadržava osnovne podatke o ustanovi, njenom ustroju po odjelima i odsjecima, podatke o zaposlenicima po odjelima, podatke o smještaju korisnika načinu smještaja te događanjima i planovima unutar ustanove u tijeku godine, kao i ukratko o planovima za slijedeću godinu.

Također je ravnatelj spomenu sve obavljene radove u tijeku godine, nabavke koje su bile hitne i potrebne te planove u nastupajućoj godini.

.

gđa Bite- pohvalila je Program rada, upravljanje ustanovom te djelatnike koji vrijedno rade po navedenim odjelima. Većina korisnika je zadovoljna smještajem, djelatnicima koji imaju puno strpljena za njih, prehranom koja je raznovrsna kao i događanjima koja su na svakodnevnoj bazi ( uvijek „nešto“ tko želi ).Korisnici su naravno upoznati sa rastom cijena izvan ustanove te strahuju od povećanja cijena smještaja koje će se morati povisiti.

gđa. Anić- napomenula je da kako se cijena smještaja mijenjaju tj. povisuju tako i korisnici očekuju više za plaćeni smještaj, pa su moguće i primjedbe s njihove strane.

Gosp. Šerić - je postavio ravnatelju pitanje da li se ustroj mijenja ili ostaje isti u Programu rada, da li odgovara postojeće stanje?.

Ravnatelj je odgovorio da se ništa ne mijenja, no s obzirom na proširenje djelatnosti u budućnosti ,vidjet će se koliko će ljudi trebati zaposliti te promjene koje će biti potrebne za normalno funkcioniranje ustanove.

Jednoglasno ,bez primjedbi je jednoglasno donijet

**ZAKLJUČAK**

**o davanju prethodne suglasnosti na Program rada Doma za starije i nemoćne osobe Osijek za 2024. godinu**

**Program rada Doma za starije i nemoćne osobe Osijek, sastavni je dio zapisnika Upravnog vijeća Doma**

**Ad 7** Ravnatelj je izvijestio prisutne o provođenju Unutarnjeg nadzora u ustanovi, tijekom 2024.godine na način propisan Pravilnikom o provođenju unutarnjeg nadzora. Bilo je potrebno donijeti Godišnji plan i Program provedbe unutarnjeg nadzora u 2024.godini.

Unutarnji nadzor provodit će ravnatelj- kontinuirano kao i Povjerenstvo za unutarnji nadzor-periodički.

Provoditi će se provjere prema Planu provedbe ,po ustrojbenim jedinicama, a stručni i ostali radnici pripremiti će svu potrebnu dokumentaciju kako bi se unutarnji nadzor brže i kvalitetnije mogao obaviti.

 Članovi Upravnog vijeća nisu imali nikakvih primjedbi te je donijet

**ZAKLJUČAK**

**o davanju prethodne suglasnosti na Godišnji plan i program provedbe unutarnjeg nadzora u 2024.godini**

**Godišnji plan i program Unutarnjeg nadzora za 2024.goinu sastavni je dio ovog Zapisnika.**

**Ad 8** A. Androš izvijestila je prisutne o postojećim zastarjelim obvezama i potraživanju u ustanovi , koje bi trebalo otpisati ( od 2013-2018 g). Navedeno se odnosi ,dio na obveze smještaja tj. preplate preminulih korisnika Doma ( tablica u privitku) ,a dio na dobavljača“

Konzum“ koji je kao poslovni subjekt prestao postojati. te nije izvršen povrat preplate nakon zahtjeva za povrat. Napomenula je, da se prema Zakonu o obveznim odnosima ,primjenjuje opći rok zastre (čl. 225) tražbine zastarijevaju za pet godina ako navedenim Zakonom nije određen neki drugi rok zastare. Stoga je Androš predložila da se navedene zastarjele obveze i potraživanja otpišu , te evidentiraju u poslovnim knjigama

**Jednoglasno je usvojen prijedlog te donijeta**

 **O D L U K A**

 **o otpisu zastarjelih obveza i potraživanja**

 **Spisak o otpisu obveze i potraživanja sastavni je dio Zapisnika Upravnog vijeća.**

**Ad 9** Ravnatelj je izvijestio prisutne da je Skupština Osječko –baranjska županija donijela Zaključak o davanju suglasnosti na Prijedlog Statuta Doma za starije i nemoćne osobe Osijek, a koji je prethodno Upravno vijeće Doma utvrdilo na sjednici održanoj dana 1.prosinca 2023.

Sada je potrebno sve promjene provesti .

**Članovi Upravnog vijeća jednoglasno su prihvatili navedenu informaciju te će Statut biti objavljen na oglasnoj ploči ustanove, slijedećeg dana tj.29.prosinca 2023. a stupiti na snagu osam dana nakon objave.**

**Ad 10** Sastanak je završio u neobaveznom razgovoru ,oko događanja uustanovi pripremljenih povodom nastupajućih blagdana .

Zatim je ravnatelj informirao prisutne o najmu prostora u kojem je do sad bio frizerski salon Frizer-a Osijek no oni više ne žele koristiti navedeni prostor. Tko da će od iduće godine biti slobodan,

Ako ne bude bilo drugih zainteresiranih za najam prostora, postoji mogućnost za prenamjenu navedenog prostora u smještaj za korisnike. Prisutni su se složili sa navedenim planovima.

Sastanak je završen u 11.30 h.

Zapisničar Predsjednik Upravnog vijeća

Gordana Milas Doma za starije i nemoćne osobe Osijek

 **Prof.dr.sc.Jurislav Babić**